Abonament octombrie - decembrie | Stagiunea 2025-2026
2025-09-29 08:00 - 2025-10-04 00:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Suntem încântați să vă prezentăm abonamentul Filarmonicii Banatul Timișoara pentru perioada octombrie – decembrie 2025!

Pregătiți-vă pentru 12 seri de experiențe muzicale memorabile, ce vă vor purta prin capodopere și interpretări remarcabile.

Abonamentul cuprinde concertele din datele: 3, 10, 17, 24, 31 octombrie, 7, 14, 21, 28 noiembrie și 5, 12 și 17 decembrie 2025.
____

Locul selectat inițial este rezervat automat la toate concertele, cu excepția celor din 3 octombrie și 17 decembrie.
Pentru aceste două seri speciale veți primi locurile aferente pe pe e-mail, după achiziționarea abonamentului.

Preț abonament: 500 lei

ACCADEMIA DEI CAMERISTI | Recital cameral
2025-10-01 19:00 - 20:30 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Vă invităm miercuri, 1 octombrie 2025, la ora 19:00, în Sala „Mihai Perian” a Liceului de Artă „Ion Vidu”, la un recital cameral de excepție susținut de ansamblul Accademia dei Cameristi.
Pe scenă vor urca Christian Sebastianutto și Paride Losacco la vioră, Benedetta Bucci la violă, Erica Piccotti la violoncel și Emanuele Torquati la pian — artiști ce promit o experiență artistică de neuitat.
În program, lucrări de M. CASTELNUOVO-TEDESCO și D. ȘOSTAKOVICI.
Eveniment realizat cu sprijinul Institutului Italian de Cultură București.

OEDIP (p.a.) | Concert vocal-simfonic extraordinar de Deschidere a Stagiunii 2025/2026 | Dirijor: Gabriel Bebeșelea
2025-10-03 19:00 - 22:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest eveniment au fost vândute. Vă mulțumim pentru interes!
_______
Deschiderea Stagiunii 2025–2026 a Filarmonicii Banatul aduce pe scenă capodopera „Oedip” de George Enescu, în primă audiție, interpretată de Corul și Orchestra Filarmonicii Banatul Timișoara, Orchestra simfonică din Voivodina – Novi Sad și Corul pe voci egale al Liceului de Artă „Ion Vidu” Timișoara.
Dirijor: GABRIEL BEBEȘELEA
Dirijor secund: RADU ZAHARIA
Soliști:
IONUȚ PASCU – Oedip
GIORGI CHELIDZE – Tirésias
BOGDAN BACIU – Créon
ANDREI LAZĂR – Păstorul
MARIUS BOLOȘ – Marele Preot
LEONARD BERNAD – Phorbas
LUCIAN ONIȚA – Străjerul
DANIEL FILIPESCU – Tezeu
PAUL CURIEVICI – Laios
ANTONELA BÂRNAT – Iocasta
LIZA KADELNIK – Sfinxul
RADOSLAVA VORGIĆ – Antigona
ANDREEA IFTIMESCU – Mérope
MARIA VIRGINIA ONIȚA – O femeie tebană
Dirijorii corurilor: Iosif Todea, Maria Gyuris
O seară de excepție. O operă monumentală. Un eveniment care deschide stagiunea în forță.
Eveniment realizat în parteneriat cu Artexim.
*Durata evenimentului este de 3 ore și 30 de minute, cu o pauză, între părțile 2 și 3.
Cuvânt înainte al maestrului Gabriel Bebeșelea:
„La 70 de ani de la dispariția lui George Enescu, ne bucurăm să oferim publicului din două foste Capitale Europene ale Culturii, Timișoara și Novi Sad, o premieră extraordinară — monumentala (capod)operă Oedip.
Un proiect grandios care are rolul de a aduce împreună muzicienii Filarmonicii Banatul și cei ai Orchestrei Simfonice Vojvodina pentru a reda puternicul mesaj destinal și pacifist al marelui Enescu.
Între primele schițe ale operei Œdipe și premiera pariziană, de pe 13 martie 1936, este un arc de aproape trei decenii. Practic, aproape jumătate din viață George Enescu a petrecut-o metabolizând, distilând și perfectând perpetuu sunetul destinului. Dar dacă ne uităm cu o privire mai atentă la componenta biografică dar și la etapa embrionară a componisticii enescuene, descoperim că această zbuciumată căutare a răspunsurilor la întrebările esențial-existențiale l-au preocupat pe marele compozitor dintotdeauna, ba chiar l-au înconjurat și îmbrățișat… destinal.
Pe când avea doar 14 ani, cu un an înainte să înceapă lucrul la Poema Română, renumerotată ca Opus 1, Enescu pregătea pentru concursul de compoziție Rossini oratoriul Ahasvèrus, o lucrare vocal-simfonică de mari dimensiuni care îl impresionase pe profund pe Jules Massenet. Chiar dacă Enescu s-a oprit înainte să încheie prima parte a tragediei biblice apocrife a evreului rătăcitor întru veșnicie, lăsând-o în stadiu de șantier, piesa surprinde printr-o forță inimaginabilă și o maturitate de-a dreptul dezarmantă. Dar cel mai frapant e faptul că aici regăsim primele semințe din care va urma să crească Oedip. Mai mult, tema exilului fără sfârșit, prezentă și în zbuciumatul destin al lui Enescu, se regăsește și în Oedip, atunci când personajul central, tulburat de sentimța pe care i-o dă oracolul din Delphi: “L’exil éternel!…”.
Apoi, în timp ce Bucureștiul era atacat spre finalul anului 1916, Enescu compunea singurul său oratoriu în limba română, Strigoii, pe textul lui Mihai Eminescu; tot un proiect abandonat la stadiul de schițe complete. Manuscrisul, pierdut în negura războiului, regăsit de către Romeo Drăghici, este studiat în amănunt de către Cornel Țăranu, care va finaliza lucrarea, oferind-o lui Sabin Păutza pentru a o orchestra. În Strigoii, George Enescu începe să experimenteze și să inoveze tehnici componistice pe care le vom regăsi din abundență în Oedip, fiind o adevãrată verigă-lipsă care conectează etapele sale de creație. Iar la toate acestea se adaugă porecla pe care Maruca, soția sa, căreia i-a și dedicat Oedip — Pynx, un derivat din Sfinx, personaj central care în pune lui Oedip întrebare centrală: cine e mai puternic decât destinul?
Așadar, la aproape un secol de la premieră, Oedip-ul enescian continuă să fie una dintre cele mai puternice creații din istoria operei, impregnată de un profund sentiment anti-război transmis în urma trecerii prin filtrul celui care a privit în ochi ororile dezumanizării produse de conflictele militare.
Nu întâmplător, ultima replică a lui Oedip înaintea morții sale transcendentale este: “Heureux c’est lui qui l’âme pure, la paix sur lui” (În traducerea unui apropiat al lui George Enescu, criticul Emanoil Ciomac: Fericit e-acel ce-a-nvins destinul, cu el e viața).”.

Viennese Evening | Orchestra simfonică a Filarmonicii Banatul Timișioara | Dirijor: Sascha Goetzel, solistă: Adela Liculescu - pian
2025-10-10 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 10 octombrie 2025, la ora 19:00, la Sala Capitol, sub bagheta maestrului Sascha Goetzel, muzica ne va purta prin Viena de altădată, lăsându-ne cuceriți de compozțiile genialului Mozart.
Orchestra simfonică a Filarmonicii Banatul Timișoara va interpreta două lucrări impresionante de Mozart: Divertismentul pentru orchestră de coarde în re major, K. 136 și Concertul nr. 14 pentru pian și orchestră în mi bemol major, K. 449. Cea din urmă, o va avea ca solistă pe talentata pianistă Adela Liculescu.
În final, audiem Simfonia nr. 3 în re major, D. 200 de F. Schubert.

Miracolul muzicii pentru bebeluși | Recital educativ (0 – 2 ani)
2025-10-11 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest eveniment au fost vândute. Vă mulțumim pentru interes!
________
Un recital educativ creat special pentru cei mai mici spectatori – bebelușii între 0 și 2 ani – și părinții lor. Muzica live, interpretată cu sensibilitate de Marta Chiș (vioară) și Mihaela Faur (harpă), deschide o lume sonoră delicată și captivantă, menită să stimuleze simțurile, să creeze o atmosferă de siguranță și să întărească legătura emoțională dintre copil și adult.
„Miracolul muzicii pentru bebeluși” nu este doar un concert, ci o experiență interactivă care încurajează ascultarea, mișcarea și explorarea timpurie a sunetelor într-un cadru cald și prietenos. Programul este conceput cu grijă pentru a se potrivi nevoilor și ritmului natural al celor mici.

Face of Fate | Orchestra Filarmonicii Banatul Timișoara | Dirijor: Rolf Verbeeck, solist: Carlos Ferreira - clarinet
2025-10-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara vă invită vineri, 17 octombrie 2025, la un concert ce reunește trei creații muzicale puternice și contrastante.
Propunerea dirijorului Rolf Verbeeck pentru deschiderea concertului de la Sala Capitol este Finlandia de J. Sibelius.
Urmează o lucrare cuceritoare ce pune în valoare frumusețea instrumentului solist: Concertul pentru clarinet și orchestră, op. 57 de C. Nielsen.
Programul se încheie grandios cu celebra compoziție a lui L. van Beethoven – Simfonia nr. 5 în do minor, op. 67, supranumită și Simfonia Destinului.

Lollie Tunes (Muzică din desene animate) | Recital educativ (2 – 7 ani)
2025-10-18 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Lollie Tunes este un recital educativ dedicat copiilor cu vârste între 2 și 7 ani, unde muzica din cele mai îndrăgite desene animate prinde viață într-o formulă instrumentală captivantă: vioară, violoncel, flaut și pian.
Evenimentul le oferă celor mici ocazia de a descoperi farmecul muzicii live, într-un cadru prietenos și interactiv. Aranjamentele sunt semnate de Cristian Spătaru, iar prezentatorul Ionuț Marian Pîrvulescu va ghida publicul prin această aventură sonoră cu energie și entuziasm.
!!! Pentru ca bucuria să fie completă, toți copiii vor primi acadele, oferite cu generozitate de partenerul nostru Profi – un gest dulce care transformă muzica într-o sărbătoare a copilăriei.

Accord d'homme | Recital Teodoro Anzellotti – acordeon
2025-10-21 19:00 - 20:30 | Sala ARChA, UPT, Bd. Mihai Viteazu, nr. 1, UPT, Timișoara
În cadrul ediției a XII-a „Burlesquisse” a Festivalului-Concurs Internațional „Remus Georgescu”, Teodoro Anzellotti, unul dintre cei mai apreciați acordeoniști contemporani, susține un recital solo excepțional intitulat Accord d’homme.
Programul cuprinde lucrări semnate de Mauricio Kagel, Jean P. Rameau, Jörg Widmann, Béla Bartók, Dan Dediu și Luciano Berio, într-o interpretare ce îmbină virtuozitatea tehnică cu o profundă expresivitate.

Romanian Echoes | Orchestra Filarmonicii din Zrenjanin | Dirijor: RADU POPA, soliști: Simina Croitoru – vioară și Radu Sinaci – violoncel
2025-10-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să descoperiți frumusețea muzicii românești într-un program transfrontalier unic, miercuri, 22 octombrie 2025, la Sala Capitol. Orchestra Filarmonicii din Zrenjanin, dirijată de Radu Popa, împreună cu soliștii Simina Croitoru – vioară și Radu Sinaci – violoncel, vă vor purta într-o călătorie muzicală ce unește tradițiile și inspirațiile din România și Serbia.
Prin această colaborare artistică, „Romanian Echoes” celebrează bogăția patrimoniului cultural comun și spiritul de cooperare dintre regiunile noastre. Nu ratați o seară plină de emoție, în care muzica depășește granițele și ne aduce mai aproape unii de alții.
Proiectul face parte din programul oficial Zrenjanin – Capitala Națională a Culturii în Serbia 2025, cofinanțat din bugetul Republicii Serbia – Ministerul Culturii și al Municipiului Zrenjanin.

Șostakovici | Orchestra simfonică a Filarmonicii Banatul Timișoara | Dirijor: Cristian Schumann, solistă: Alina Holender - violoncel
2025-10-24 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 24 octombrie 2025, la ora 19:00, Sala Capitol găzduiește un concert simfonic de excepție, susținut de Orchestra Simfonică „Remus Georgescu” a Filarmonicii Banatul Timișoara.
La 50 de ani de la moartea lui Dmitri Șostakovici, ne bucurăm de o seară exclusiv dedicată creațiilor muzicale ale marelui compozitor rus.
Sub bagheta dirijorului Christian Schumann, Orchestra simfonică a Filarmoncii Banatul Timișoara și solista violoncelistă Alina Holender vor interpreta Concertul pentru violoncel și orchestră nr. 1 în mi bemol major, de D. Șostakovici.
Apoi, audiem celebra Simfonie nr. 10 a lui aceluiași compozitor, o lucrare profundă și plină de tensiune, care va completa această seară memorabilă.

Promenade | Concert itinerant
2025-10-25 16:00 - 18:00 | Fikl Art Stage Gallery, Str. Gheorghe Lazăr nr. 4, Interfon 05, et. 2, ap. 32
Vă invităm să descoperiți muzică contemporană în spații diferite ale Timișoarei, prin intermediul concertului itinerant „Promenade”. Voces Timisiensis, Romanian Flute Ensemble, West Brass și Duo BogArth interpretează lucrări compuse de Iuliana Teodorescu Ciocănea, Carlos Bandera, Jaebong Rho și Daniele Di Virgilio. Fiecare grup vă va întâmpina într-un loc special, pornind de la Galeria Fikl (Str. Gheorghe Lazar nr. 4 Interfon 05 et. 2 ap. 32) și continuând cu Cărturești Mercy, holul Palatului Baroc și UVT Art Center – oferind o experiență muzicală unică și dinamică.
Evenimentul are loc în cadrul ediției a XII-a „Burlesquisse” a Festivalului-Concurs Internațional „Remus Georgescu”.

Where music meets quiet. O experiență Filarmonica Banatul & Hotel Atlas
2025-10-27 08:00 - 2025-11-06 00:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara, în parteneriat cu Hotel Atlas, lansează, în premieră în România pentru o instituție muzicală de cultură, un pachet promoțional ce combină muzica clasică și serviciile hoteliere de elită. În cadrul Stagiunii Experiențe muzicale, inițiativa deschide o nouă perspectivă asupra modului în care experiența muzicală poate fi extinsă dincolo de sala de concert – în spațiul relaxării și al regăsirii personale.
Sub titlul „Where music meets quiet”, publicul este invitat să participe la trei seri de muzică clasică la prețul promoțional de 120 de lei, în decembrie.
Pachetul pus la dispoziție de către Filarmonica Banatul și Hotel Atlas poate fi achiziționat pentru sine, dar poate fi și un cadou special pentru cineva drag, în decembrie, luna în care ne reamintim bucuria gesturilor simple și frumusețea momentelor de liniște.
Trei seri de muzică pentru suflet

SYMPHONY OF VICTORY

5 decembrie, ora 19:00 – Sala Capitol
Orchestra simfonică a Filarmonicii Banatul Timișoara
Dirijor: Daniel Raiskin | Solist: Simon Trpčeski – pian
Un concert dedicat puterii de a renaște prin muzică, cu lucrări ce celebrează triumful și sensibilitatea artistică.

ART OF BACH

12 decembrie, ora 19:00 – Sala Capitol
Orchestra simfonică a Filarmonicii Banatul Timișoara
Dirijor: Gabriel Bebeșelea
O incursiune în perfecțiunea barocului prin geniul lui Johann Sebastian Bach.
Muzica devine un prilej de introspecție, echilibru și pace interioară.

RECVIEM IN MEMORIAM

17 decembrie, ora 19:00 – Sala Capitol
Dirijor: Hermann Szabolcs
Concert dedicat victimelor comunismului – un omagiu solemn și emoționant.
Beneficiile achiziționării pachetului promoțional

Achiziționarea pachetului promoțional garantează cumpărătorului aceleași locuri la fiecare dintre cele trei concerte
Participanții la evenimentele culturale incluse în pachetul promoțional pot participa la o tragere la sorți pentru un weekend de relaxare la Hotel Atlas
Cumpărătorul se poate bucura împreună cu cineva drag de o cameră dublă cu mic dejun inclus
Cumpărătorul are ocazia de a alege între două weekenduri de cazare: 19–21 decembrie sau 26–28 decembrie.

Campania este valabilă până la data de 5 decembrie, 2025, în limita locurilor disponibile.
Tragerea la sorți pentru desemnarea unui câștigător la avea loc în data de 8 decembrie.
____
Hotel Atlas este un hotel de patru stele din Timișoara, situat vizavi de Piața Sfântul Gheorghe, care combină farmecul arhitectural al secolului al XVIII-a cu confortul modern.

Philacademique | Recital cameral/ vocal
2025-10-28 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În cadrul ediției a XII-a „Burlesquisse” a Festivalului-Concurs Internațional „Remus Georgescu”, recitalul Philacademique reunește lucrări semnate de D. Dediu, D. Bălan, P. Glass, D. Charke, C. Pop, K. Saariaho, L. Manolache, G. Kurtág, A. Pärt, A. Domuța și T. Gubatz.
Vor evolua studenți talentați ai Facultății de Muzică și Teatru, alături de artiști ai Filarmonicii Banatul Timișoara, care vor aduce un plus de prospețime și energie interpretărilor din program.

Rassemblement | Simpozion UCMR
2025-10-29 17:00 - 19:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
Membrii Uniunii Compozitorilor și Muzicologilor din România se întrunesc pentru a dezbate importanța sprijinirii muzicii contemporane, subliniind rolul esențial pe care îl joacă aceasta în cultivarea identității culturale naționale și în promovarea valorilor artistice inovatoare. În cadrul întâlnirii vor fi abordate teme precum susținerea creației originale, necesitatea unor politici culturale coerente, rolul instituțiilor publice și al parteneriatelor internaționale în promovarea compozitorilor români contemporani, precum și modalități concrete de a stimula interesul publicului larg pentru acest gen muzical.
Simpozionul UCMR are loc miercuri, 29 octombrie 2025, ora 17, la Sala Orpheum a Facultății de Muzică și Teatru Timișoara.
Evenimentul este deschis publicului, iar intrarea este liberă!

Tâlcophonie | Recital vocal | Irene Kurka & Martin Wistinghausen Duo
2025-10-30 19:00 - 20:30 | Mansarda Bastionului Maria Theresia, Strada Hector, Nr.1, Timișoara, Timiș
În cadrul ediției a XII-a, intitulată „Burlesquisse”, a Festivalului-Concurs Internațional „Remus Georgescu”, duo-ul Irene Kurka și Martin Wistinghausen vă invită la „Tâlcophonie”, un recital vocal contemporan ce combină sensibilitatea și inovația.
Programul include lucrări solo semnate de Carola Bauckholt, Stephan Marc Schneider și Remus Georgescu, dar și piese de duet compuse de Violeta Dinescu, Christina C. Messner, Helmut Zapf și Cristian Bence-Muk, inspirate parțial din poezia lui Marin Sorescu.

Beats & Rhythms | Concert simfonic educativ (12 – 18 ani) | Orchestra simfonică „Remus Georgescu” | Dirijor: Radu Popa | Soliști: Martin Münzberg – percuție, DJ K-LU
2025-10-31 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Într-un concert simfonic educativ inedit, tinerii de 12-18 ani sunt invitați să descopere muzica clasică într-o formă contemporană. Orchestra Filarmoncii Banatul, dirijată de Radu Popa, aduce împreună sonorități clasice și ritmuri moderne. Publicul va asculta două lucrări inedite din repertoriul românesc contemporan:
Percutrance pentru percuție și orchestră de Gabriel Mălăncioiu, o piesă spectaculoasă, unde solistul Martin Münzberg explorează limitele expresive ale percuției, și
Fragments of a Purple Vinyl de Gabriel Almași, o lucrare care aduce pe scenă o fuziune surprinzătoare între orchestră și elemente de muzică electronică, în colaborare cu binecunoscutul DJ K-LU.
Un eveniment dinamic, care provoacă așteptările și deschide noi perspective asupra muzicii simfonice de azi.

Fragments | Orchestra simfonică a Filarmonicii Banatul Timișoara | Dirijor: RADU POPA, soliști: MARTIN MÜNZBERG - percuție, Florin Catina - clarinet, Bogdan Dijmărescu - trombon | Invitat: DJ-KLU
2025-10-31 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sub titlul noii stagiuni – Experiențe muzicale, descoperim, vineri, 31 octombrie 2025, o fuziune captivantă între muzica clasică și cea contemporană, cu elemente inedite. Orchestra simfonică a Filarmonicii Banatul Timișoara, sub conducerea maestrului Radu Popa, aduc în deschiderea concertului lucrarea Suita Burlescă a maestrului Remus Georgescu.
Continuăm cu alte două lucrări din repertoriul contemporan: Percutrance pentru percuție și orchestră de Gabriel Mălăncioiu, ce îl va avea ca solist pe percuționistul Martin Munzberg, și Fragments of a Purple Vinyl de Gabriel Almași. Cea din urmă, îl va avea ca invitat pe îndrăgitul DJ KLU, care va explora împreună cu publicul noi orizonturi muzicale.
În încheiere, ascultăm Crash, pentru clarinet, trombon, pian și orchestră de coarde de A. Iorgulescu. Soliști: Florin Catina – clarinet, Bogdan Dijmărescu – trombon.
Evenimentul este parte a Festivalului-Concurs Internațional „Remus Georgescu”.

Enigma | Orchestra simfonică a Filarmonicii Banatul | Dirijor: Stefan Geiger, solistă: Alexandra Conunova – vioară
2025-11-07 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 7 noiembrie 2025, la ora 19:00, la Sala Capitol, vă invităm să savurați două lucrări esențiale ale secolului XX, într-un concert susținut de Orchestra Simfonică „Remus Georgescu” a Filarmonicii Banatul Timișoara. Dirijorul serii va fi maestrul Ștefan Geiger. Solista concertului va fi violonista Alexandra Conunova (Solistă în rezidență în Stagiunea 2025-2026), care va interpreta Concertul pentru vioară și orchestră nr. 1 în sol minor, op. 26 de M. Bruch. În încheierea programului ascultăm variațiunile „Enigma” de Edward Elgar.

Gala de Blues/Jazz KAMO, ediția a XXXIV-a
2025-11-08 18:00 - 22:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cea de-a XXXIV-a ediție a Galei de Blues/Jazz KAMO reunește pe scena Sălii Capitol artiști de prestigiu într-o seară dedicată libertății de expresie și improvizației. Evenimentul continuă tradiția unui festival care, de peste trei decenii, menține vii în Timișoara, dar nu numai, genurile muzicale pe care le promovează.

Artiști invitați:
• Bega Blues Band – una dintre cele mai longevive și respectate formații de blues-jazz din România, cu un stil original și un sound matur, trupa îmbină energia blues-ului autentic cu libertatea improvizației jazzistice.
• Duo Manuel Rocheman & Olivier Ker Ourio – o colaborare de finețe între pianistul francez Manuel Rocheman, recunoscut pentru eleganța armoniilor sale, și interpretul la muzicuță Olivier Ker Ourio, un maestru al expresiei și nuanței.
• Zsolt Bende Trio – un proiect vibrant de jazz contemporan, condus de chitaristul Zsolt Bende, care explorează sonorități moderne și interacțiuni spontane între scenă și public.

Director artistic: Johnny Bota
Prezentator: Mimo Obradov

REQUIEM | Orchestra simfonică și Corul Filarmonicii Banatul | Dirijor: Fayçal Karoui, soliști: Mihaela Marcu – soprană, Antonela Bârnat – mezzosoprană, Ovidiu Purcel – tenor, Lucian Onița – bas
2025-11-14 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 14 noiembrie 2025, de la ora 19:00, Orchestra simfonică „Remus Georgescu” și Corul „Ion Românu” ale Filarmonicii Banatul Timișoara, sub conducerea dirijorului Fayçal Karoui, vor interpreta o capodoperă vocal-simfonică plină de forță dramatică și profunzime emoțională – Recviem de G. Verdi. Vor da strălucire concertului vocile soliștilor: Mihaela Marcu (soprană), Antonela Bârnat (mezzosoprană), Ovidiu Purcel (tenor), Lucian Onița (bas)
Dirijorul corului: Iosif Todea.
În program: G. Verdi – Recviem

TWO FOR ONE | Recital la două piane | LEONARD MIHALE & FERRAN CARRASQUER
2025-11-19 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Leonard Mihale & Ferran Carrasquer. Doi artiști, două piane, o experiență sonoră impresionantă. Interpretări pline de energie și subtilitate, într-un dialog perfect, miercuri, 19 noiembrie 2025, la Sala Capitol. În program, lucrări de Johannes Brahms.
____
Leonard Mihale
Leonard Mihale este un artist timișorean, care, în prezent, își continuă studiile profesionale la Madrid, în domeniul „Artelor Muzicale”, sub îndrumarea artistului Josu de Soláun.
Pe parcursul celor zece ani de studii muzicale, a câștigat mai multe concursuri naționale. La nivel internațional, pentru activitatea sa, a fost distins cu Premiul Maestro Griselini în anul 2020, acordat de Centrul Cultural „Fucina Itálica Griselini”.
A susținut concerte alături de orchestre și recitaluri solo în săli precum Auditoriul Național din León, Villa Medici Giulini, Filarmonica „Paul Constantinescu” din Ploiești, Filarmonica din Arad, Filarmonica Banatul Timișoara, Filarmonica „Mihail Jora” din Bacău, Filarmonica „Oltenia”, orchestra JOL din Spania, Sala Barocă a Muzeului de Artă din Timișoara, Teatrul Municipal „Traian Grozăvescu” din Lugoj. A concertat sub bagheta dirijorală maeștrilor Walter Hilgers, Jordi Mora, Radu Popa, Valentín Doni, Daniel Manasi, Cristian Neagu, Jaime Casper și Juan Chanterelle.
Leonard Mihale a participat la trei ediții ale Academiei Festivalului Internațional de Pian de la Miami (MIPFA). Până în prezent, tânărul pianist timișorean a participat la cursuri private și masterclass-uri cu Josu de Soláun, Jorge Luis Prats, Ilya Itin, Zlata Chochieva, Amir Katz, Francesco Libetta, Giuseppe Devastato, Yuval Cohen, Stephen Beus, printre alți muzicieni cu care a avut ocazia să colaboreze.

SPRING IN AUTUMN | Orchestra simfonică a Filarmonicii Banatul | Dirijor: Sander Teepen, solist: Kris Garfitt – trombon
2025-11-21 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 21 noiembrie, de la ora 19:00, Orchestra simfonică a Filarmonicii Banatul Timișoara vă invită la concertul Spring in Autumn. Sub conducerea dirijorală a lui Sander Teepen, vom audia Uvertura în re major, D.26 de F. SCHUBERT. Apoi, ne delectăm cu Concertul pentru trombon și orchestră de N. ROTA, lucrare ce îl va avea ca solist pe Kris Garfitt. Concertul se încheie cu Simfonia nr. 1 în si bemol major, op. 38 de R. SCHUMANN.

MANIFESTO | Spectacol manifest pentru libertatea interpretului
2025-11-23 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
„Interpretul, în ciuda aroganței sale insuportabile, este complet inutil — cu excepția cazului în care interpretarea sa face muzica inteligibilă pentru un public suficient de lipsit de noroc încât să nu poată citi o partitură.” (Arnold Schoenberg)
Pornind de la citatul unuia dintre cei mai influenți compozitori ai secolului al XX-lea, spectacolul „Manifesto” reprezintă un manifest pentru libertatea interpreților. Spectacolul va spune povestea instrumentistului căruia i-a fost amputată creativitatea și înlocuită cu virtuozitatea, astfel devenind un fel de sportiv care își antrenează exclusiv viteza și precizia, omorându-și creativitatea prin repetiție.
Evenimentul conține momente performative cu caracter teatral și cu elemente împrumutate din dansul contemporan. Pe parcursul spectacolului, publicul va deveni, la rândul său, interpret, ghidat de către cei trei instrumentiști.
Spectatorii vor primi la finalul spectacolului un ziar care va conține contextul social, politic și cultural în care a fost scrisă fiecare lucrare, precum și motivele care au dus la integrarea respectivelor lucrări în repertoriul spectacolului. În acest fel, proiectul va căpăta un puternic rol educativ, fiind explicată nu doar muzica, ci mai ales scopul și contextul social al acesteia.
_______
Program:
John Cage – Song Books, Nr. 64, pentru voce și diverse obiecte (1970)
Élisabeth Jacquet de La Guerre – Sonata pentru vioară și clavecin în re minor (1707)
Erik Satie – Vexations (1983)
Alessandro Stradella – Trio Sonata în re minor (~1670)
Vinko Globokar – ?Corporel, lucrare solo pentru percuție corporală (1985)
William Lawes – The Royall Consort Sett No. 6 în re major (~1640)
Mihai Codrea – Back to the Bone – premieră mondială, lucrare colaborativă realizată împreună cu cei trei interpreți
Spectatorii vor sta pe scenă, alături de artiști, pentru o experiență intimă și directă, în care muzica și interpretarea devin un dialog viu și profund.
_________
Spectacolul este rezultatul bursei de creație „Energie!”, oferită de Centrul de Proiecte Timișoara.

MOZART & BEETHOVEN | Orchestra Facultății de Muzică și Teatru Timișoara | Dirijor: Cristian Câșleanu
2025-11-27 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm la o seară dedicată clasicismului vienez și tinerelor talente ale scenei timișorene, joi, 27 noiembrie 2025, de la ora 19:00, la Sala Capitol.
Orchestra Facultății de Muzică și Teatru a Universității de Vest din Timișoara, sub bagheta dirijorului Christian Câșleanu, va interpreta un program ce reunește eleganța lui Mozart, virtuozitatea flautelor lui Doppler și energia monumentală a Simfoniei a VII-a de Beethoven.
Soliști:
Miriam Micurescu – pian
Tabea Bebeșelea – flaut
Eva Dumitru – vioară
Riana Savu – flaut
Eduard Miclea – flaut
În program:
W. A. MOZART – Uvertura la „Don Giovanni”, KV 527
W. A. MOZART – Concertul pentru pian în la major, KV 414 (Nr. 12), partea I: Allegro
W. A. MOZART – Concertul pentru flaut în sol major, KV 313, partea I: Allegro maestoso
W. A. MOZART – Concertul pentru vioară nr. 5 în la major, KV 219, partea I: Allegro aperto
F. DOPPLER – Andante și Rondo, op. 25
L. VAN BEETHOVEN – Simfonia nr. 7 în la major, op. 92

FAREWELL | Concert simfonic educativ (12 - 18 ani)
2025-11-28 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică „Remus Georgescu” vă invită la un concert educativ special, sub bagheta maestrului Radu Popa.
În program: Simfonia nr. 45 în fa diez minor, „Despărțirea”, de Joseph Haydn — o capodoperă cu un final neașteptat, pe care îl vei descoperi doar ascultând.
Acest eveniment face parte din seria concertelor educative, menite să apropie tinerii de fascinanta lume a muzicii clasice și să contribuie la formarea lor culturală.

FAREWELL | Orchestra simfonică a Filarmonicii Banatul | Dirijor: Radu Popa, solist: Roland Szentpáli - tubă
2025-11-28 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Maestrul Radu Popa ne propune spre audiție, în cadrul concertului Farewell de vineri, 28 noiembrie 2025, două lucrări de J. HAYDN. În deschidere, ascultăm Simfonia nr. 49 în fa minor, Hob. I:49, iar în încheierea programului audiem Simfonia nr. 45 în fa diez minor, Hob. I:45, Despărțirea.
Între cele două simfonii, Orchestra Filarmonicii Banatul va interpreta Concertul pentru tubă și orchestră, lucrare scrisă de însuși solistul serii – tubistul Roland Szentpáli.
Concertul are loc de la ora 19:00, la Sala Capitol.

Miracolul muzicii pentru bebeluși | Marta Chiș - vioară, Mihaela Faur - harpă
2025-11-29 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Recitalul educativ Miracolul muzicii pentru bebeluși este SOLD OUT!

Le mulțumim părinților pentru încrederea acordată și pentru dorința de a le oferi celor mici o primă experiență muzicală autentică și emoționantă.
____

Miracolul muzicii pentru bebeluși este un recital educativ dedicat copiilor cu vârste între 0 și 2 ani. Vioara Martei Chiș și harpa Mihaelei Faur îi vor purta pe cei mici și pe părinți într-o călătorie sonoră plină de gingășie și descoperire.
O experiență muzicală menită să deschidă, prin sunet și vibrație, primele emoții artistice ale copilăriei.

Christmas Blessings | Concert coral educativ (7 - 12 ani)
2025-12-03 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara îi invită pe cei mici la concertul coral educativ CHRISTMAS BLESSINGS, un eveniment dedicat copiilor cu vârste între 7 și 12 ani.
Sub conducerea dirijorului Iosif Todea, Corul „Ion Românu” va interpreta un program de colinde și lucrări corale de Crăciun, într-o atmosferă caldă, luminoasă și plină de farmecul sărbătorilor.
Soliști:Ana Kui – mezzosopranăAlexandru Șuca – baritonEugen Goldiș – bariton
Evenimentul va fi moderat de Adrian Jivan, care îi va ghida pe copii în descoperirea universului muzicii corale și a frumuseții cântecelor de Crăciun.

SYMPHONY OF VICTORY | Orchestra simfonică a Filarmonicii Banatul Timișoara | Dirijor: DANIEL RAISKIN, solist: SIMON TRPČESKI
2025-12-05 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sub bagheta dirijorului Daniel Raiskin, Orchestra simfonică a Filarmonicii Banatul Timișoara vă invită la un concert vibrant, plin de culoare, energie și rafinament. Solistul serii este excepționalul pianist Simon Trpčeski, unul dintre cei mai apreciați artiști ai generației sale, care va aduce la viață una dintre cele mai spectaculoase lucrări din repertoriul pianistic romantic: Concertul nr. 2 pentru pian și orchestră în la major de Franz Liszt.
În a doua parte, audiem Rapsodia spaniolă de Isaac Albéniz, o lucrare plină de savoare iberică și virtuozitate. Apoi, ne lăsăm purtați într-o călătorie emoțională profundă prin capodopera lui Piotr Ilici Ceaikovski – Simfonia a V-a în mi minor, o lucrare monumentală, încărcată de dramatism, speranță și triumf.

Lollie Tunes | Recital educativ - Muzică din desene animate (2 – 7 ani)
2025-12-06 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Lollie Tunes este un recital educativ dedicat copiilor cu vârste între 2 și 7 ani, unde muzica din cele mai îndrăgite desene animate prinde viață într-o formulă instrumentală captivantă. Vor interpreta:
Ana David – vioară
Carmen Iuga – vioară
Andreea Szekeres – violoncel
Bogdan Preda – flaut
Andreea Olariu – pian
Evenimentul le oferă celor mici ocazia de a descoperi farmecul muzicii live, într-un cadru prietenos și interactiv. Aranjamentele sunt semnate de Cristian Spătaru, iar prezentatorul Ionuț Marian Pîrvulescu va ghida publicul prin această aventură sonoră cu energie și entuziasm.
!!! Pentru ca bucuria să fie completă, toți copiii vor primi acadele, oferite cu generozitate de partenerul nostru Profi – un gest dulce care transformă muzica într-o sărbătoare a copilăriei.
